Sunset Lodge – St Helenabaai | Jacques van Zyl se blok?
← Anja – Duet
Anja – 5 maande van leer →
Sunset Lodge – St Helenabaai
Ek was vanaf Maandag tot Woensdag weer in St Helenabaai. Die groot verskil die keer is dat ek in een van die netjieste wonings aangebly het waar ek nog ooit was – Die Sunset Lodge in St Helenabaai.
Met eerste oogopslag van die plek sou jy dalk jou bedenkinge kon he oor die ligging – aangesien die kompleks reg oorkant die hawe-ingang is. Skuins oorkant Oranjevis se vismeel en blikaanleg. Maar dis wanneer jy om die hoek ry en parkeer dat jy begin besef hier is iets meer.
Die fasaliteit bied Slaap en Ontbyt, verhitte swembad en 'n gimnasium – alles vrylik beskikbaar vir die gas. Dan teen verdere koste kan jy onstspan onder die hande van 'n bekwame masseuse of kan jy vir 'n mani of pedi gaan. Ook is daar 'n gesellige kroeg (waar jy op jou kamer se rekening kan drink/kuier) en 'n pragtige restaurant genaamd Bentley's
Die kamer is of dubbel bed of twee enkel beddens en is selfversorgend ingerig. Twee bordens, bakkies, bekers, messe, vurke, 'n mikrogolf, oond/tweeplaat stofie en 'n yskas. Ook is daar 'n mooie platskerm televisie teen die muur met 10 DSTV kanale opgestel (MM1 & 2, Hallmark, Discovery, SABC2, Etv, MNet en 3 SuperSport kanale)
Die dekor in die kamers is nou eintlik die ding wat my aan die sing gekry het. Die aagehegte fotos maak bietjie afbreek aan die kleurskakerings aangesien die selfoon flits dit bietjie opgedons het. Alles is pratige warmkleure en die kamer ruik na die leer stoel in die hoek van die kamer. Baie spieels, pragtige swaar roomkleur gordyn en kantgordyn die hele muur vol. Ingeboude kluis in die kas met ekstra kombers en haardroer.
Die bed is oorgetrek met 'n baie baie mooi "comforter" en is in skakerings van bruin en goud. Stylvolle hout lampies op elke bedkassie en ook op die skryftafeltjie. Massiewe spieel oorkant die bed, in die gang en in die badkamer.
Die badkamer het 'n byderwtse toilet, hoekstort en mooi wasbak. Alle krane is van daardie "focus" bydrywe waar jy die handvatsel links of regs draai vir warm/koue water en op lig vir meer of minder water vloei.
Diens is vriendelik en profesioneel en die personeel is net te gretig om vir jou die fasiliteit te wys. Vra gerus, hulle sal dit vir jou doen.
Tariewe: R250 vir een persoon per aand (ontbyt ingesluit), R490 vir twee mense in dubbelbed kamer, R400 vir twee mense in enkelbed kamer